সুপ্রিম কোর্টে প্রধান বিচারপতি নিযুক্তের পদ্ধতি কি? বেতন কত?

ওয়েবডেস্ক- সুপ্রিম কোর্টের (Supeme Court) প্রধান বিচারপতি হয়েছেন সূর্যকান্ত (Chief Justice Suryakant )। দেশের ৫৩ তম প্রধান বিচারপতি পদে শপথ নিয়েছেন তিনি। ২০২৭ সালের ৯ ফেব্রুয়ারি পর্যন্ত প্রধান বিচারপতি পদের দায়িত্ব থাকবেন বিচারপতি কান্ত। দেশের প্রধান বিচারপতি হিসাবে বর্তমান প্রধান বিচারপতি সূর্যকান্ত কার্যকালের মেয়াদ থাকবে এক বছরের কিছু বেশি সময় (১৪ মাস)। গত ২৩ নভেম্বর দেশের প্রধান বিচারপতির পদ থেকে অবসর নিয়েছেন বি আর গাভাই। সেই পদেই স্থলাভিষিক্ত হলেন সূর্যকান্ত। সুপ্রিম কোর্টের প্রধান বিচারপতি বা সিজেআই (CJI) বা চিফ জাস্টিস অফ ইন্ডিয়া।

হরিয়ানার এক মধ্যবিত্ত পরিবার ছেলে কান্ত। ১৯৬২ সালের ১০ ফেব্রুয়ারি তাঁর জন্ম হয়। ১৯৮৪ সালে কর্মজীবনে প্রবেশ। বিচারপতি হিসেবে দায়িত্ব পালনের আগে সূর্যকান্ত একজন সিনিয়র আইনজীবী ও হরিয়ানার অ্যাডভোকেট জেনারেল হিসেবেও দায়িত্ব পালন করেছিলেন। বিদায়ী প্রধান বিচারপতি বি আর গাভাই দায়িত্ব গ্রহণ করেছিলেন ১৪ মে। ছ’ মাস তিনি সুপ্রিম কোর্টের প্রধান বিচারপতির পদে দায়িত্ব পালন করেছিলেন।

সুপ্রিম কোর্টে প্রধান বিচারপতি নিয়োগ কীভাবে-

ভারতীয় সংবিধানের ১২৪(২) অনুচ্ছেদ অনুসারে ভারতের রাষ্ট্রপতি সুপ্রিম কোর্টের বিচারক এবং ভারতের প্রধান বিচারপতি নিয়োগ করেন। এই নির্বাচন ভারতের প্রধানমন্ত্রীর কাছে কেন্দ্রীয় আইনমন্ত্রীর পরামর্শে করা হয় এবং তারপর প্রধানমন্ত্রী রাষ্ট্রপতিকে পরামর্শ দেন। ভারতের সংবিধানের অনুচ্ছেদ ১২৪(৪) অনুযায়ী সুপ্রিম কোর্টের বিচারপতিদের নিয়োগের পদ্ধতি নির্ধারিত হলেও প্রধান বিচারপতিদের ক্ষেত্রে তা প্রযোজ্য নয়। ভারতের প্রধান বিচারপতি পদে নিয়োগের জন্য সুপ্রিম কোর্টের জ্যোষ্ঠতম বিচারক হতে হবে যাকে এই পদের জন্য উপযুক্ত বলে বিবেচিত হবে। কেন্দ্রীয় আইন, বিচার ও কোম্পানি বিষয়ক মন্ত্রী, উপযুক্ত সময়ে ভারতের পরবর্তী প্রধান বিচারপতি নিয়োগের জন্য ভারতের বিদায়ী প্রধান বিচারপতির সুপারিশ চাইবেন। একবার নিয়োগের পর প্রধান বিচারপতি ৬৫ বছর পর্যন্ত এই পদে থাকতে পারেন।

দেশের বিভিন্ন হাইকোর্টের প্রধান বিচারপতিদের মধ্যে থেকেই সুপ্রিম কোর্টের বিচারপতি নিয়োগ করা হয়। এক্ষেত্রে সুপ্রিম কোর্টের বিচারপতি নিয়োগের ক্ষেত্রে মেধা, সততা, কর্মদক্ষতা, সুচিন্তিত সিদ্ধান্ত গ্রহণের ক্ষমতাকে মান্যতা দেওয়া হয়। নিয়ম অনুসারে প্রধান বিচারপতি ও সুপ্রিম কোর্টের চারজন বরিষ্ঠ বিচারপতি কলেজিয়াম গঠন করে সুপ্রিম কোর্টের বিচারপতিদের নিয়োগের সিদ্ধান্ত নেওয়া হয়।

আরও পড়ুন- SIR নিয়ে বিরাট মন্তব্য সুপ্রিম কোর্টের কী নির্দেশ? দেখুন এই ভিডিও

সুপ্রিম কোর্টের প্রধান বিচারপতির বেতন কত-

১৯৫৮ সালের নিয়ম অনুযায়ী সুপ্রিম কোর্টের বিচারপতিদের বেতন, গ্র্যাচুইটি, পেনশন, ভাতা নির্ধারিত করা হয়। শেষ বার সংশোধিত আইন অনুসারে সুপ্রিম কোর্টের বিচারপতিদের বেতন প্রতি মাসে ২ লক্ষ ৮০ হাজার টাকা। অবসরের পর বার্ষিক ১৬ লক্ষ ৮০ হাজার টাকা পেনশন ও মহার্ঘ ভাতা পাবেন তাঁরা। সুপ্রিম কোর্টের বিচারপতিদের বেতন ২ লক্ষ ৫০ হাজার টাকা। অবসরকালীন পেনশন ও মহার্ঘ ভাতা মিলিয়ে ১৫ লক্ষ টাকা পেয়ে থাকেন বিচারপতিরা। গ্র্যাচুইটি বাবদ ২০ লক্ষ টাকা পান ভারতের প্রধান বিচারপতি। এছাড়াও বাড়ির জন্য ‘হাউস রেন্ট অ্যালাওয়েন্স’ হিসেবে মূল বেতনের ২৪ শতাংশ পান ভারতের প্রধান বিচারপতি সহ সুপ্রিম ও হাইকোর্টের বিচারপতিরা। অতিথি আপ্যায়নের জন্য ৪৫ হাজার টাকা ধার্য আছে বেতনপরিকাঠামোয়।

দেখুন আরও খবর-

The post সুপ্রিম কোর্টে প্রধান বিচারপতি নিযুক্তের পদ্ধতি কি? বেতন কত? first appeared on KolkataTV.