SIR মামলার শুনানির শুরুতেই দিল্লির দূষণ প্রসঙ্গ, উদ্বেগ প্রধান বিচারপতির

ওয়েবডেস্ক- SIR নিয়ে ভোটমুখী রাজ্যগুলি স্বস্তিতে নেই। চাপানউতোর চলছে। আজ এই মামলার শুনানি ছিল সুপ্রিম কোর্টে (Supreme Court)। কিন্তু এসআইআর মামলা শুরুর আগেই চলে এল দিল্লির বায়ু দূষণ (Delhi Pollution) প্রসঙ্গ। আজ SIR মামলা ছিল প্রধান বিচারপতি সূর্যকান্ত (Chief Justice Suryakanta) ও বিচারপতি জয়মাল্য বাগচির বেঞ্চ-এ।

কিন্তু সওয়াল জবাব শুরুর আগেই নির্বাচন কমিশনের আইনজীবী রাকেশ দ্বিবেদী (Election Commission lawyer Rakesh Dwivedi) , আমার শ্বাসকষ্ট জনিত সমস্যা হচ্ছে, তাই আমি আদালতের থেকে প্রত্যাবর্তনের প্রার্থনা করছি। প্রধান বিচারপতি সূর্যকান্ত বলেন, দিল্লিতে বায়ু দুষণের জন্য সুপ্রিমকোর্টে মামলার  শুনানি ভার্চুয়াল করার ব্যাপারে নির্দেশ দেওয়া হতে পারে।  বার কাউন্সিল অফ ইণ্ডিয়া ও বার যদি প্রস্তাব দেয় তাহলে তিনি সে ব্যাপারে ভেবে দেখা হবে। আমিও সকালে হাঁটতে বেরিয়ে ছিলাম। তারপরে শ্বাস নিতে কষ্ট হচ্ছে দিল্লির বায়ু দুষণের জন্য। তাই অন্তত যে সমস্ত আইনজীবীর বেশ বয়েস হয়েছে তারা যদি অন্তত ভার্চুয়াল শুনানিতে অংশগ্রহণের সুযোগ পান সেই মর্মে নির্দেশ দিতে আমরা প্রস্তুত।

আইনজীবী রাকেশ দ্বিবেদী বলেন,  সুপ্রিম কোর্টের অনেক আইনজীবী ৬০ বছরের বেশি। বর্ষীয়ান আইনজীবী কপিল সিব্বল বলেন, বিচারপতিরাও  অনেকে ৬০ বছরের বেশি। এই বিষয় বার থেকে মতামত জানাবার বিষয়ে আমরা পদক্ষেপ গ্রহণ করব।

প্রধান বিচারপতি  সূর্যকান্ত জানান, আইনজীবীদের সংগঠনের প্রস্তাব পেলেই আমরা এ বিষয়ে সিদ্ধান্ত গ্রহণ করব।

আরও পড়ুন-  দিল্লির বাতাসের মান এখনও উদ্বেগজনক, দমবন্ধ পরিস্থিতি রাজধানীতে

উল্লেখ্য, দিল্লির মাত্রাতিরিক্ত দূষণে জেরবার রাজধানীর মানুষ। পূর্ববর্তী আপ সরকারও এই বিষয়ে কোনও সুরাহা করতে পারেন। দিল্লির রেখা গুপ্তার সরকার ক্লাউড সিডিং করেও অবস্থার সুরাহা কিছু করতে পারেননি। এই অবস্থায় ঝুঁকির মধ্যে রয়েছে দিল্লি। বিশেষ করে আতঙ্ক রয়েছে বৃদ্ধ ও শিশুদের নিয়ে। শীতের হাওয়া আগেই বইতে শুরু করেছে রাজধানী দিল্লিতে। একই সঙ্গে বাড়ছে দূষণের মাত্রাও। বুধবার রাজধানীর বাতাসের গুণমান সূচক (AQI) ছুঁয়েছে ৩৮২, যা ‘খুব খারাপ’ শ্রেণিতে পড়ছে। বিশেষজ্ঞদের মতে, বায়ু এখন এতটাই দূষিত, যে বাড়ির বাইরে বেরোনো অত্যন্ত ঝুঁকিপূর্ণ হয়ে উঠেছে। বিশেষ করে শিশু, প্রবীণ এবং হার্টের রোগীদের জন্য পরিস্থিতি আরও উদ্বেগজনক।

দেখুন আরও খবর-